rejauldu/bengali-wikipedia huggingface dataset:
ইন্ডিয়ান ওয়েল কর্পোরেশন লিমিটেড পশ্চিমবঙ্গ এর হলদিয়াতে ২.৫০ এমএমটিপি তৈল শোধন ক্ষমতা সম্পূর্ণ হলদিয়া তৈল শোধনাগার গড়ে তোলে। এই তৈল শোধনাগারের উদ্বোধন হয় ১৯৭৫ সালে জানুয়ারিতে। মধ্যপাচ্য থেকে আনা খনিজ তেল এই তৈল শোধনাগারে শোধন করা হয়।  করিগরি প্রযুক্তি হলদিয়া তৈল শোধনাগারে খনিজ তেল শোধন ও প্রেট্রোলিয়াম দ্রব উৎপাদনের দুটি ইউনিট রয়েছে। একটি ইউনিট জ্বালানি তেল উৎপাদন করে যা ফ্রান্স এর সহযোগিতায় নির্মিত হয়েছে এবং দ্বিতীয় ইউনিটে পিচ্ছিলকারক দ্রব্য উৎপাদিত হয় যা রোমানিয়ার সহোযোগিতায় নির্মিত হয়।  উৎপাদন ক্ষমতা ১৯৭৫ সালে এই শোধনাগারের ক্ষমতা ছিল ২.৫০ এমএমটিপি।এরপর ১৯৮৯ সালে উৎপাদন ক্ষমতা বাড়িয়ে করা হয় ২.৭৫ এমএমটিপি। ১৯৯৭ সালে  খনিজ তেল শোধনের জন্য একটি ১ এমএমটিপি ক্ষমতার নতুন ইউনিট স্থাপন করা হয় ।ফলে এর উৎপাদন ক্ষমতা হয় ৩.৭৫ এমএমটিপি।বর্তমানে এর উৎপাদন ক্ষমতা ৭.৫০ এমএমটিপি করা হয়েছে।তৈল শোধনাগারটির উৎপাদন ক্ষমতা বাড়িয়ে ১৫ এমএমটিপি করার কথা চলছে। সম্প্রসারণ শোধনাগারের পাশেই ৮০ একর জমিতে ৩৩০০ কোটি টাকা লগ্নি করে আরও একটি কারখানা গড়বে আইওসি। সেখানে শোধনাগারের বর্জ্য ফার্নেস অয়েল এবং বিটুমিন থেকে তৈরি হবে কোক, ডিজেল ও কেরোসিন তেল। হলদিয়া শোধনাগারে বছরে ৭৫ লক্ষ টন পরিশোধিত তেল উৎপাদিত হত। তা বেড়ে এখন ৮০ লক্ষ টন। শোধানাগারের বর্জ্য হিসাবে উৎপন্ন হয় ফার্নেস অয়েল ও বিটুমিন। কিন্তু বাজারে এই দুই পণ্যের চাহিদা কম। দামও কম। ফলে হলদিয়া শোধনাগারে উত্‌পাদিত ফার্নেস অয়েল ও বিটুমিনের কিছুটা এখন নষ্ট করে দিতে হয়। সংস্থা সূত্রের খবর, বছর কয়েক আগেই আরও একটি থার্মাল ক্র্যাকিং ইউনিট (চলতি কথায় কোকার প্ল্যান্ট) বসিয়ে বর্জ্য ফার্নেস অয়েল ও বিটুমিন থেকে কোক-ডিজেল-কেরোসিন তেল উৎপাদনের কথা ভাবা হয়েছিল। পরিকল্পনা অনুযায়ী প্রস্তাবিত কোকার কারখানায় উৎপাদনের ২০% হবে কোক, আর ৮০% হবে কেরোসিন-ডিজেল। এতে এক দিকে যেমন শোধনাগারের উৎপাদন ক্ষমতা বেড়ে যাবে, অন্য দিকে কম চাহিদার ফার্নেস অয়েল ও বিটুমিনের জায়গায় বেশি চাহিদার কোক-কেরোসিন-ডিজেল উৎপাদন করে পূর্বাঞ্চলের বাজার আরও বেশি ধরার চেষ্টর অংশ এই সম্প্রসারণ।   কোকার প্রকল্প তৈরি করতে প্রয়োজন ৫০ একর জমি। বন্ধ হয়ে যাওয়া হলদিয়া সার কারখানার বাড়তি জমি থেকে ৮০ একর আইওসিকে দিয়েছেন কলকাতা বন্দর কতৃর্পক্ষ।  পাইপলাইন হলদিয়া বন্দরে মধ্যপাচ্য থেকে আসা  ট্যাঙ্কার থেকে খনিজ তেল  তেল শোধনাগারে  আনার জন্য ৩ কিমি পাইপলাইন তৈরি করা হয়েছে বন্দর থেকে তেল শোধনাগার পর্যন্ত। আরও দেখুন  তেল শোধনাগার  তথ্যসূত্র  বহিঃসংযোগ  বিষয়শ্রেণী:ভারতের তেল শোধনাগার বিষয়শ্রেণী:১৯৭৫-এ পশ্চিমবঙ্গে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য
কোন্সতান্তিন রোমানোভিচ মিলিউকভ (, ; জন্ম: ২৭ এপ্রিল ১৯৯৪; কোন্সতান্তিন মিলিউকভ নামে সুপরিচিত) হলেন একজন বেলারুশীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে বেলারুশের প্রতিনিধি হিসেবে প্রতিদ্বন্দ্বিতা করে থাকেন।  মিলিউকভ বেলারুশের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কোন্সতান্তিন রোমানোভিচ মিলিউকভ ১৯৯৪ সালের ২৭শে এপ্রিল তারিখে রাশিয়ার কাজানে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মিলিউকভ বেলারুশের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। মিলিউকভ সর্বমোট ২২২.২২ পয়েন্ট অর্জন করে সার্বিকভাবে বিংশ স্থান অধিকার করেছিলেন। শর্ট প্রোগ্রামে ৭৮.৪৯ পয়েন্ট স্কোর করে তিনি একবিংশ স্থান অধিকার করেছিলেন এবং ফ্রি স্কেটিংয়ে ১৪৩.৭৩ পয়েন্ট নিয়ে এক ধাপ এগিয়ে বিংশ স্থানে উঠে এসেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ সিঙ্গেল স্কেটার বিষয়শ্রেণী:বেলারুশীয় পুরুষ সিঙ্গেল স্কেটার বিষয়শ্রেণী:বেলারুশের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
দক্ষিণ বিহার গ্রামীণ ব্যাঙ্ক হলো ভারতের বিহার রাজ্যের একটি ভারতীয় আঞ্চলিক গ্রামীণ ব্যাঙ্ক (আরআরবি)। মধ্য বিহার গ্রামীণ ব্যাঙ্ক এবং বিহার গ্রামীণ ব্যাঙ্ক নামে ২টি আরআরবি-কে একত্রিত করে ব্যাঙ্কটি ১ জানুয়ারী ২০১৯-এ অন্তর্ভূক্ত করা হয়েছিল। দক্ষিণ বিহার গ্রামীণ ব্যাঙ্কের পৃষ্ঠপোষক পাঞ্জাব ন্যাশনাল ব্যাঙ্ক৷ ব্যাঙ্কটি বিহারের ২০টি জেলায় কাজ করে। বাঁকা, বেগুসরাই, ভাগলপুর, জামুই, খাগরিয়া, লক্ষীসরাই, বক্সার রোহতাস মুঙ্গের, শেখপুরা এবং সমষ্টিপুর, জাহানাবাদ, আরওয়াল। ১ জানুয়ারী ২০১৯ পর্যন্ত  ব্যাঙ্কের ১০৭৮টি শাখা ছিল। এটি ভারত সরকারের অর্থ মন্ত্রণালয়ের মালিকানাধীন।  ডাঃ শামসুল আরিফ জাভেদ দক্ষিণ বিহার গ্রামীণ ব্যাঙ্কের বর্তমান চেয়ারম্যান।     তথ্যসূত্র    বহিঃসংযোগ   পুরাতন ওয়েবসাইট    বিষয়শ্রেণী:২০১৯-এ প্রতিষ্ঠিত ভারতীয় কোম্পানি বিষয়শ্রেণী:২০১৯-এ বিহারে প্রতিষ্ঠিত বিষয়শ্রেণী:বিহারের অর্থনীতি বিষয়শ্রেণী:২০১৯-এ প্রতিষ্ঠিত ব্যাংক বিষয়শ্রেণী:ভারতের আঞ্চলিক গ্রামীণ ব্যাংক
কাট্টলী সমুদ্র সৈকত বাংলাদেশের চট্টগ্রাম শহরে অবস্থিত একটি স্বল্প পরিচিত কিন্তু অত্যন্ত মনোরম সমুদ্র সৈকত। এটি চট্টগ্রাম শহর থেকে প্রায় ৮ কিলোমিটার দূরে পাহাড়তলী থানার জহুর আহমেদ চৌধুরী স্টেডিয়ামের পাশে অবস্থিত। স্থানীয়ভাবে এটিকে জেলেপাড়া সমুদ্র সৈকত বা জাইল্লাপাড়া নামেও ডাকা হয়। সৈকতটি তার শান্ত পরিবেশ, ম্যানগ্রোভ বন এবং জেলেদের জীবনধারার জন্য জনপ্রিয়। thumb|কাট্টলী সমুদ্র সৈকত   বর্ণনা  thumb|কাট্টলী সমুদ্র সৈকত কাট্টলী সমুদ্র সৈকত একটি তুলনামূলক নিরিবিলি সৈকত যেখানে সমুদ্রের বিশালতা, সবুজ প্রকৃতি, এবং জেলেদের জীবনযাত্রা একসঙ্গে মিশে আছে। অন্যান্য সমুদ্র সৈকতের তুলনায় এটি কম বাণিজ্যিকায়িত, ফলে প্রকৃতির নৈসর্গিক সৌন্দর্য এখানে বেশি অনুভূত হয়। সৈকতের পাশেই রয়েছে কিছু মাছ বাজার (যেমন মাছপট্টি, ইলিশঘাট, রাণীঘাট মাছবাজার), যেখানে প্রতিদিন জেলেরা মাছ বিক্রি করে। বর্ষাকালে সৈকতের দৃশ্য আরও মনোমুগ্ধকর হয়ে ওঠে।   আকর্ষণ  thumb|কাট্টলী সমুদ্র সৈকত কাট্টলী সৈকতের প্রধান আকর্ষণসমূহ:  সৈকতের উড়ি ঘাস, ম্যানগ্রোভ বন, আঁকাবাঁকা খাল এবং বিচিত্র পাখির ঝাঁক।  জাল বোনা, নৌকা মেরামত, মাছ ধরা এবং বিক্রির দৃশ্য।  সমুদ্রের বুকে ভাসমান জাহাজ, সন্ধ্যায় জাহাজের আলোর ঝলকানি।  গাড়ি চালানো, ঘোড়ায় চড়া, স্পিডবোটে ঘোরা এবং বনভোজনের সুযোগ।  হিন্দু সম্প্রদায়ের বারুণী স্নানের জন্য প্রতি বছর এখানে তীর্থযাত্রীরা আসেন।  thumb|কাট্টলী সমুদ্র সৈকত   পর্যটন  কাট্টলী সৈকত বর্তমানে সরকারের সংরক্ষিত এলাকা ভুক্ত নয়। অন্যদিকে সন্ধ্যার পর এখানে পর্যাপ্ত নিরাপত্তা না থাকায় ছিনতাই ও চুরি-ছিনতাইয়ের ঘটনা ঘটে। পুলিশের স্থায়ী ক্যাম্প স্থাপনের দাবি উঠেছে।   পার্ক ও অবকাঠামো  সৈকতের আশপাশে কয়েকটি পার্ক গড়ে উঠেছে:  নিঝুম পার্ক  নিরিবিলি নিরুপমা পার্ক  শুকতারা পার্ক   আরও দেখুন   বাংলাদেশের সমুদ্র সৈকতের তালিকা   তথ্যসূত্র   বিষয়শ্রেণী:চট্টগ্রামের দর্শনীয় স্থান বিষয়শ্রেণী:চট্টগ্রাম জেলার সমুদ্র সৈকত বিষয়শ্রেণী:চট্টগ্রামের ভূগোল
২৬নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ২৬নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২১নং নির্বাচনী এলাকা রংপুর-৩ এর অংশ।   আরও দেখুন   কোতোয়ালী থানা, রংপুর  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
মায়া কৃষ্ণ রাও হলেন একজন ভারতীয় থিয়েটার অভিনেত্রী, স্টান্ড-আপ কমেডিয়ান ও সমাজকর্মী।  জীবনী মায়া কৃষ্ণ রাও ১৯৫৩ সালে নিউইয়র্কে জন্মগ্রহণ করেন। অল্পবয়সেই তিনি ভার‍ত চলে আসেন। তার অনুপ্রেরণা ছিলেন তার মা ভানুমতী রাও, যিনি ষাটের দশকে মালয়লাম মঞ্চ নাটকের সাথে যুক্ত ছিলেন। মায়া কৃষ্ণ রাও নয়াদিল্লির মডার্ন স্কুলে পড়েছেন। তিনি মিরান্ডা হাউস, দিল্লি থেকে স্নাতক ডিগ্রি লাভ করেন। তিনি দিল্লির জওহরলাল নেহেরু বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি লাভ করেন। তিনি যুক্তরাজ্যের লিডস বিশ্ববিদ্যালয় থেকে থিয়েটার আর্টসের উপরে ডিগ্রি নিয়েছেন। যুক্তরাজ্যে থাকাকালীন সময়ে তিনু সেখানকার মঞ্চনাটকের সাথেও যুক্ত ছিলেন।  তিনি মামফুজা মাধব পানিকর ও সদানাম বালাকৃষ্ণণের কাছে কথাকলি নাচ শিখেছিলেন।  কলেজে পড়াকালীন সময়ে তিনি সমাজতন্ত্রে গভীরভাবে প্রভাবিত হয়েছিলেন। তিনি থিয়েটার ইউনিয়ন নামের একটি পথনাট্যদলের সহপ্রতিষ্ঠাতা। তিনি ১৯৮৫ সাল থেকে ১৯৯০ সাল পর্যন্ত জাতীয় নাট্য বিদ্যালয়ের পরিচালক হসেবে দায়িত্ব পালন করেছেন। ২০১৮ সালে তিনি দিল্লির শিব নাদর বিশ্ববিদ্যালয়ে  অধ্যাপক হিসেবে যুক্ত আছেন।  তার নাটকগুলো ভারতের সামাজিক-রাজনৈতিক পরিস্থিত তুলে ধরে। তার প্রথম দিককার নাটক ওম স্বহা ও দফা নং ১৮০ এর বিষয়বস্তু ছিল যথাক্রমে যৌতুক ও ভারতীয় ধর্ষণ আইন। তিনি রাভানামা, আর ইউ হোম লেডি ম্যাকবেথ?, আ ডিপ ফ্রাইড জ্যাম ও হেডস আর মিনট ফর ওয়াকিং ইন্টু একক অভিনয়শিল্পী হিসেবে অভিনয় করেছেন। তার নাটক ওয়াক (২০১২) নির্মিত হয়েছে ২০১২ সালের দিল্লি গণধর্ষণের কাহিনি অবলম্বনে।  নাইজেরীয় লেখক চিমামান্দা আদিচের ছোটগল্প অবলম্বনে রচিত তার কোয়ালিটি স্ট্রিট (২০১৭) নাটকটি সমালোচকদের প্রশংসা কুড়িয়েছিল।  ২০১০ সালে ভারতের মঞ্চজগতে তার অবদানের স্বীকৃতিস্বরূল সঙ্গীত নাটক আকাদেমি পুরস্কার লাভ করেন। ২০১৫ সালে ভারতের উত্তর প্রদেশের দাদরিতে বাসায় গরুর মাংস রাখার গুজবে মোহাম্মদ আখলাক ও তাএম্র ছেড়ে দানিশ আখলাকের উপর চড়াও হয় উন্মত্ত হিন্দু  জনতা। এতে মোহাম্মদ আখলাক নিহত ও দানিশ আখলাক আহত হন।  এই ঘটনার পরিপ্রেক্ষিতে ভারতীয় সমাজে অসহিষ্ণুতা বৃদ্ধির প্রতিবাদে তিনি তার সাহিত্য আকাদেমি পুরস্কার ফিরিয়ে দেন। তিনিসহ ভারতের অনেক শিল্পী, বুদ্ধিজীবী ও কবি তখন রাষ্ট্রীয় পুরস্কার ফিরিয়ে দিয়েছিলেন। তবে, তিনি প্রথম ব্যক্তি হিসেবে রাষ্ট্রীয় পুরস্কার ফিরিয়ে দিয়েছিলেন।  তিনি মিরা নায়ারের কামা সূত্রা: আ টেল অব লাভ (১৯৯৬) চলচ্চিত্রে কোরিওগ্রাফির সাথে যুক্ত থাকা ছাড়াও একটি ছোট চরিত্রে অভিনয় করেছিলেন। তিনি তার পরিবারের সাথে দিল্লিতে বাস করেন।  মঞ্চনাটক তালিকা  ওম স্বহক  দফা নং ১৮০  খোল দো  আ ডিপ ফ্রাইড জ্যাম  হেডস আর মিনট ফর ওয়াকিং ইন্টু  কোয়ালিটি স্ট্রিট  দ্য নন-স্টপ ফিল গুড শো  হ্যান্ড অভার ফিস্ট – পারস্পেক্টিভ অন ম্যাস্কুকিলিনিটিজ  লেডি ম্যাকবেথ রিভিজিটেড  রাভানামা  ওয়াক  নট ইন মাই নেম  তথ্যসূত্র  বিষয়শ্রেণী:১৯৫৩-এ জন্ম বিষয়শ্রেণী:ভারতীয় মঞ্চ অভিনেত্রী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:নয়াদিল্লির ব্যক্তি বিষয়শ্রেণী:ভারতীয় কৌতুকাভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:কথাকলি নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় নারী মঞ্চ পরিচালক বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্ক শহরের ব্যক্তি বিষয়শ্রেণী:ভারতীয় নারী শিক্ষাবিদ বিষয়শ্রেণী:২১শ শতাব্দীর ভারতীয় নারী শিক্ষাবিদ
থাম্ব|389x389পিক্সেল| কিলিক্কি শারি (পিছনে ডান দিকে) বোনদের সাথে  আউলি কিলিক্কি সারি ( ; ৬ ডিসেম্বর, ১৯৩৫ -১৭ মে, ১৯৫৩) ১৭ বছর বয়সী ফিনিশ মেয়ে ছিলেন, যার ১৯৫৩ সালে হত্যা, ফিনল্যান্ডে হত্যার অন্যতম কুখ্যাত ঘটনা হয়ে উঠেছিল। ইসোজোকিতে তার হত্যাকাণ্ড অমীমাংসিত রয়ে গেছে।   পেছনের তথ্য  কিলিক্কি সারিকে সর্বশেষ জীবিত দেখা গিয়েছিল ১৯৫৩ সালের ১৭ মে সালের। তিনি মেরিকারভিয়ার একটি প্রার্থনা সভা থেকে আইসোজোকিতে তার বাড়িতে যাওয়ার পথে সাইকেল চালাচ্ছিলেন, বিশ্বাস করা হয় যে তাকে অজ্ঞাত ব্যক্তি দ্বারা আক্রমণ করা হয়েছিল। কর্তৃপক্ষ অনুমান করেছিল যে হত্যাকারীর যৌন উদ্দেশ্য থাকতে পারে, কিন্তু এই তত্ত্বকে সমর্থন করার জন্য কোন প্রমাণ তৈরি করা হয়নি। যদিও অপরাধটি গণমাধ্যমের উল্লেখযোগ্য মনোযোগ লাভ করে, হত্যাকারীকে কখনও চিহ্নিত করা যায়নি। সারির দেহাবশেষ ১৯৫৩ সালের ১১ই অক্টোবর একটি বগিতে পাওয়া যায়। তার সাইকেলটি সেই বছরের শেষের দিকে একটি জলাভূমিতে আবিষ্কৃত হয়েছিল। ২৫ অক্টোবর আইসোজোকি চার্চে অন্ত্যেষ্টিক্রিয়া অনুষ্ঠিত হয়; আনুমানিক ২৫,০০০ জন মানুষ উপস্থিত ছিলেন।   সন্দেহভাজন   কাউক কানেরভ  প্রাথমিকভাবে, মামলার প্রধান সন্দেহভাজন ছিলেন কাউকো কানেরভো একজন প্যারিশ ধর্মযাজক, যিনি কয়েক বছর ধরে তদন্তাধীন ছিলেন। হত্যার তিন সপ্তাহ আগে কানেরভো মেরিকারভিয়ায় চলে এসেছিলেন এবং সারির নিখোঁজের দিনে সন্ধ্যায় এলাকায় ছিলেন বলে জানা গেছে। একটি তদন্তে নির্ধারিত হয় যে ক্যানারভো দলের ডিন ছিলেন এবং গভীর রাতে যাজকের বাসভবন কাটিয়েছিলেন।   হ্যান্স আসমান  ১৯৬০ সালের লেক বোডম হত্যায় অভিযুক্ত কেজিবি গুপ্তচর ও সন্দেহভাজন হ্যান্স আসমানের স্ত্রী  জানিয়েছেন যে হত্যার সময় তার স্বামী ও তার ড্রাইভার ইসোজোকির কাছে ছিলেন। আসমানের একটি হালকা-বাদামী রঙের ওপেলের   গাড়ির মালিকানা ছিল, একই ধরনের গাড়িটি বেশ কয়েকজন প্রত্যক্ষদর্শী খুনের দৃশ্যের কাছে দেখেছিল। আসমানের স্ত্রী আরও জানান যে হত্যার সন্ধ্যায় বাড়ি ফেরার সময় তার স্বামীর একটি মোজা অনুপস্থিত ছিল এবং তার জুতা ভেজা ছিল। গাড়িতে ডেন্টসও ছিল। কিছু দিন পরে, দুজন লোক আবার চলে গেল বলে অভিযোগ, কিন্তু এবার তারা তাদের সাথে একটি বেলচা নিয়ে এল। পরে তদন্তকারীরা নির্ধারণ করেন যে সারির হত্যাকারী নিশ্চয়ই বামহাতি, যা আসমান ছিলেন।  আসমান ১৯৯৭ সালে একজন প্রাক্তন পুলিশ অফিসার ম্যাটি পালোয়ারোর কাছে এই অপরাধে তার জড়িত থাকার কথা স্বীকার করে এবং সারির মৃত্যুর দায় স্বীকার করে।  তথ্যসূত্র  বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি বিষয়শ্রেণী:খুনের শিকার নারী বিষয়শ্রেণী:১৯৫৩-এ মৃত্যু বিষয়শ্রেণী:১৯৩৫-এ জন্ম
বরখা সিং (জন্ম: ৩ আগস্ট ১৯৯২) একজন ভারতীয় অভিনেত্রী এবং মডেল। তিনি ১৪ বছর বয়সে শিশুশিল্পী হিসেবে তার কর্মজীবন শুরু করেছিলেন এবং তখন থেকে অ্যামাজন, ক্যাডবারি, কোকা-কোলা এবং ক্লিনিক প্লাসের মতো বড় ব্র্যান্ডের সাথে যুক্ত ছিলেন। তিনি একাধিক জাতীয় এবং আন্তর্জাতিক টেলিভিশন বিজ্ঞাপনে কাজ করেছিলেন। এছাড়াও তিনি মুঝসে দোস্তি করোগে!, পরিণীতা, আপনা আসমান ও সময়: হোয়েন টাইম স্ট্রাইকস-এর মতো চলচ্চিত্রগুলিতে তার বিশেষ উপস্থিতির জন্য পরিচিত।   প্রারম্ভিক জীবন  রাজস্থানের বিকানেরে জন্মগ্রহণ করা এই অভিনেত্রীর শিক্ষাগ্রহণের প্রতি ছিল খুব ঝোঁক। তিনি মুম্বাইয়ের সেন্ট জেভিয়ার্স কলেজ থেকে গণমাধ্যমে সম্মান সহ স্নাতক সম্পন্ন করেছিলেন। তিনি ক্যালিফোর্নিয়া বিশ্ববিদ্যালয়, বার্কলি-তে বিপণন ও ব্যবসায়ের ক্লাসে অংশ নিয়েছিলেন। তিনি সমাজবিজ্ঞানে স্নাতকোত্তর ডিগ্রি অর্জন করেছেন।   কর্মজীবন  বরখা সিং এমটিভি ভারতে সম্প্রচারিত অনুষ্ঠান গার্লস অন টপ-এ জিয়া সেনের ভূমিকায় অভিনয় করার জন্য সুপরিচিত। এছাড়াও তিনি এমটিভি ফানাহ-তে বেদিকা চরিত্রে বিশেষ ভূমিকায় অভিনয় করেছিলেন। বরখা ইয়ে হ্যায় আশিকী এবং লাভ বাই চান্স''' ধারাবাহিকে তার ভূমিকার পাশাপাশি অ্যান্ডটিভির সোপ অপেরা ভাগ্যলক্ষ্মী-তে সুরভী বরুণ শুক্লা চরিত্রে অভিনয়ের জন্য পরিচিত। তিনি এমটিভি ভারতের মাধ্যমে ভিজে সিং নামেও পরিচিত।  বরখা সিং ফিল্টারকপিতে বিভিন্ন সময় অভিনয় করেছিলেন। তিনি ওয়ার্ক লাইফ ব্যালেন্স'' সহ ডাইস মিডিয়ার বিভিন্ন অনুষ্ঠানেও কাজ করেছিলেন।   টেলিভিশন উপস্থিতি   বছর  অনুষ্ঠান  ভূমিকা  সূত্র ২০১৩  ইয়ে হ্যায় আশিকী  নীতি  ২০১৪  এমটিভি ফানাহ  বেদিকা  লাভ বাই চান্স  কাব্য  সি.আই.ডি.  মায়রা  ২০১৫  ভাগ্যলক্ষ্মী  সুরভী বরুণ শুক্লা  সিক্রেট ডায়েরিজ: দ্য হিডেন চ্যাপ্টার্স  বিন্দ্যা  ২০১৬  গার্লস অন টপ  জিয়া সেন    ২০১৭  জাট কি জুগনি  জ্যোতি  ২০১৮  ক্যায়সি ইয়ে ইয়ারিয়া  জেফ  ব্রেথ  ভ্রুশালী    চলচ্চিত্রের তালিকা   বছর  চলচ্চিত্র  ভূমিকা  ভাষা  টীকা  ২০০২  মুঝসে দোস্তি করোগে! পূজা সাহানী  হিন্দি  শিশুশিল্পী  ২০১৯  হাউজ অ্যারেস্ট পিংকি নেটফ্লিক্স চলচ্চিত্র    ওয়েব ধারাবাহিক   বছর  ধারাবাহিক  ভূমিকা  ভাষা  মাধ্যম ২০১৮  ইঞ্জিনিয়ারিং গার্লস  তেজস্বিনী ওরফে সাবু  হিন্দি  দ্য টাইমলাইনার্স ২০১৯  হোম সুইট অফিস অধীরা   ডাইস মিডিয়া, পকেট এসেস  প্লিজ ফাইন্ড অ্যাটাচড  সানায়া   তথ্যসূত্র    বহিঃসংযোগ        বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:১৯৯২-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় মডেল বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ইউটিউবার
মসজিদ-ই-রশিদ (; ; ) (জামে রশিদ মসজিদ এবং মসজিদ-ই-রশিদীয়া ও তাজ মসজিদ নামেও পরিচিত, এবং মাঝে মাঝে মসজিদ জামে রশিদ নামেও বানান করা হয়) ভারতের উত্তর প্রদেশ রাজ্যের শাহারানপুর জেলা এর দেওবন্দে দারুল উলুম দেওবন্দ এর চত্বরে অবস্থিত একটি সুন্নি হানাফি জুমার মসজিদ। এই মসজিদটির নামকরণ করা হয়েছে দারুল উলুম দেওবন্দের দ্বিতীয় পৃষ্ঠপোষক রশিদ আহমদ গাঙ্গোহি এর নামে।   পটভূমি  মসজিদ-এ-রশিদ একটি আকর্ষণীয় গম্বুজ এবং রাজকীয় মিনার সহ একটি স্বতন্ত্র এবং লক্ষণীয় মসজিদ। এটি মুসলিম এবং অন্যদের জন্য একটি প্রধান পর্যটন আকর্ষণ হয়ে উঠেছে। প্রথম নজরে, মসজিদটিকে ইসলামিক আগমনের সময় নির্মিত বলে মনে হয়। বিশাল প্রাঙ্গণ, কেন্দ্রীয় গেটের উভয় পাশে দীর্ঘ বারান্দা এবং বাইরে প্রচুর জায়গা এটিকে আকর্ষণীয় করে তোলে। চন্দ্রালোকিত রাতে, মসজিদে ব্যবহৃত সাদা পাথরের টালি তাজমহল এর দৃশ্য তৈরি করে যা দর্শকদের কিছুক্ষণ সেখানে বসতে প্রলুব্ধ করে। একটি ছোট, পরিপাটি পুকুর এবং বাইরে সাবধানে সাজানো ফুলের বাগান এটিকে অত্যন্ত সুন্দর করে তোলে। মসজিদটি দেখার জন্য সর্বদা বিপুল সংখ্যক লোক আসে।  দারুল উলুমের প্রশাসন যখন এই মসজিদটি নির্মাণের সিদ্ধান্ত নেয়, তখন তারা কল্পনাও করেনি যে মসজিদটি এত সুন্দর হবে। নির্মাণ শুরু হওয়ার সাথে সাথেই সম্প্রদায় অপ্রত্যাশিত পরিমাণে দান করা শুরু করে, এবং ফলস্বরূপ আগের সরল নকশা পরিবর্তন করা হয়। বর্তমান কাঠামোটি সম্পূর্ণ করতে বিশ বছর এবং প্রচুর অর্থের প্রয়োজন হয়েছিল। মসজিদটিতে একটি  গম্বুজ, দুটি  মিনার এবং পাঁচটি দরজা রয়েছে। এতে একসাথে ২০,০০০ নামাজির স্থান সংকুলান হয়।  জমিয়ত উলামায়ে হিন্দ এর প্রাক্তন সভাপতি মরহুম আসাদ মাদানী তার মৃত্যুর আগ পর্যন্ত রমজানে শত শত শিষ্য নিয়ে ইতিকাফ (নিঃসঙ্গ ধ্যান) করতেন। তার ছেলে মাহমুদ মাদানী সেই ধারা অব্যাহত রেখেছেন।   চিত্রশালা    আরও দেখুন    ভারতে ইসলাম  ভারতের মসজিদের তালিকা   তথ্যসূত্র    বহিঃসংযোগ      বিষয়শ্রেণী:১৯৮৬ সালে ভারতে প্রতিষ্ঠিত বিষয়শ্রেণী:দারুল উলুম দেওবন্দ বিষয়শ্রেণী:হানাফি মসজিদ বিষয়শ্রেণী:ভারতের গম্বুজযুক্ত মসজিদ ভবন বিষয়শ্রেণী:ভারতের মিনারযুক্ত মসজিদ ভবন বিষয়শ্রেণী:উত্তর প্রদেশের মসজিদ বিষয়শ্রেণী:ভারতের সুন্নি মসজিদ
ক্রিসমাস দ্বীপ অঞ্চলটি ভারত মহাসাগরে অবস্থিত একটি অস্ট্রেলিয়ান বহিঃস্থ অঞ্চল, যা একই নামের দ্বীপ নিয়ে গঠিত।। এটি জাভা এবং সুমাত্রার প্রায়  দক্ষিণে এবং অস্ট্রেলিয়ার মূল ভূখণ্ডের নিকটতম বিন্দুর  প্রায়  উত্তর-পশ্চিমে অবস্থিত । এর আয়তন  ।  ১৬৪৩ সালের বড়দিনে ক্যাপ্টেন উইলিয়াম মাইনরস দ্বীপ অঞ্চলটি আবিষ্কার করেন। তা থেকে এই অঞ্চলটির নাম রাখা হয় ক্রিসমাস দ্বীপ।  ২০২১ সালে ক্রিসমাস দ্বীপের জনসংখ্যা ছিল ১৬৯২ জন বাসিন্দা   যার বেশিরভাগ দ্বীপের উত্তর প্রান্তের বসতিতে বসবাস করে। প্রধান বসতি হল ফ্লাইং ফিশ কোভ । ঐতিহাসিকভাবে, চীনা, মালয় এবং ভারতীয় বংশোদ্ভূত এশিয়ান অস্ট্রেলিয়ানরা সংখ্যাগরিষ্ঠ।  বর্তমানে, দ্বীপের জনসংখ্যার প্রায় দুই-তৃতীয়াংশ স্ট্রেইটস চীনা বংশোদ্ভূত বলে অনুমান করা হয় (যদিও 2021 সালে জনসংখ্যার মাত্র 22.2% চীনা বংশোদ্ভূত ঘোষণা করেছিল), উল্লেখযোগ্য সংখ্যক মালয় এবং ইউরোপীয় অস্ট্রেলিয়ান এবং অল্প সংখ্যক স্ট্রেইট ইন্ডিয়ান এবং ইউরেশিয়ান। ইংরেজি, মালয় এবং বিভিন্ন চীনা উপভাষা সহ বেশ কয়েকটি ভাষা ব্যবহার করা হয়। ধর্মবিশ্বাসের ক্ষেত্রেও অঞ্চলভেদে বৈচিত্র্য রয়েছে; মূল রাজধানী "দ্য সেটেলমেন্ট"-এ অ্যাংলো-সেল্টিক প্রভাবের কারণে ক্যাথলিক ধর্মের প্রচলন রয়েছে, পুণ সান এলাকায় বৌদ্ধ ধর্ম এবং উপকূলবর্তী <i>জলের গ্রামে</i>  মালয় সম্প্রদায়ের বাসস্থানে সাধারণত সুন্নি ইসলাম পালন করা হয়।  অস্ট্রেলিয়ান আদমশুমারিতে ধর্ম সম্পর্কে প্রশ্নটি ঐচ্ছিক, এবং ২৮% জনসংখ্যা তাদের ধর্মীয় বিশ্বাস ঘোষণা করেনি।   ১৬১৫ সালে প্রথম ইউরোপীয় যিনি ক্রিসমাস দ্বীপটি দেখেছিলেন তিনি ছিলেন টমাসের রিচার্ড রো। ক্যাপ্টেন উইলিয়াম মাইনরস ১৬৪৩ সালের ২৫ ডিসেম্বর ক্রিসমাস ডেতে এটির নামকরণ করেন। এটিতে প্রথম 19 শতকের শেষের দিকে বসতি স্থাপন করা হয়েছিল।  ক্রিসমাস দ্বীপের ভৌগোলিক বিচ্ছিন্নতা এবং ন্যূনতম মানব হস্তক্ষেপের ইতিহাস এর উদ্ভিদ ও প্রাণীজগতের মধ্যে উচ্চ স্তরের স্থানীয়তা সৃষ্টি করেছে, যা বিজ্ঞানী এবং প্রকৃতিবিদদের আগ্রহের বিষয়।  দ্বীপের অধিকাংশ (৬৩%) ক্রিসমাস দ্বীপ জাতীয় উদ্যানের অন্তর্ভুক্ত, যেখানে প্রাথমিক মৌসুমী বনের বিভিন্ন এলাকা রয়েছে। ফসফেট, মূলত গুয়ানো হিসাবে জমা করা হয়েছিল, ১৮৯৯ সাল থেকে দ্বীপে খনন করা হয়েছে।  বিষয়শ্রেণী:১৯৫৭-এ প্রতিষ্ঠিত রাষ্ট্র ও অঞ্চল বিষয়শ্রেণী:অস্ট্রেলিয়ার অঙ্গরাজ্য বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:দক্ষিণ-পূর্ব এশিয়ার দ্বীপ বিষয়শ্রেণী:অস্ট্রেলিয়ার দ্বীপ বিষয়শ্রেণী:ভারত মহাসাগরের দ্বীপ রাষ্ট্র বিষয়শ্রেণী:মালয় ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:অপর্যালোচিত অনুবাদসহ পাতা
thumb|অন্ত্য প্লাইস্টোসিন হিমযুগে তুষার আচ্ছাদনের অন্তিম সর্বাধিক ব্যাপ্তির সময় জাপান; আনুমানিক ২০,০০০ বছর আগে - সমুদ্রতলের অধিক উঁচু অঞ্চল   - সাদা অংশ - উদ্ভিদবিহীন   - সমুদ্র সূক্ষ্ম কালো রেখা বর্তমান জাপানের তটভূমি নির্দেশ করে।  বলতে জাপানে মানুষের বসতিস্থাপনের সেই যুগটিকে বোঝায় যা আনুমানিক ৪০, ০০০ খ্রিষ্টপূর্বাব্দে শুরু হয়েHoshino Iseki Museum, Tochigi Pref. আনুমানিক ১৪,০০০ খ্রিষ্টপূর্বাব্দে স্থানীয় মধ্য-প্রস্তর যুগ বা জোমোন যুগের আরম্ভ পর্যন্ত"Ancient Jomon of Japan", Habu Jinko, Cambridge Press, 2004  স্থায়ী ছিল। অবশ্য ৩৫,০০০ খ্রিষ্টপূর্বাব্দের আগে জাপান দ্বীপপুঞ্জে মানুষের উপস্থিতির নিশ্চয়তা একটি বিতর্কিত বিষয়।Prehistoric Archaeological Periods in Japan, Charles T. Keally  অঞ্চলের প্রাচীনতম মানুষের হাড় পাওয়া গেছে শিযুওকার হামামাৎসু থেকে। তেজস্ক্রিয় তারিখ গণনার মাধ্যমে জানা গেছে জীবাশ্মগুলির বয়স ১৪,০০০ থেকে ১৮,০০০ বছরের মধ্যে।  ঘষা পাথর ও পালিশ করা যন্ত্র thumb|center|পালিশ করা পাথরের যন্ত্র তথা কোদালের ফলা। হিনাতাবায়াশি বি ক্ষেত্র, শিনানোমাচি, নাগানো। প্রাক্‌-জোমোন (পুরা-প্রস্তর) যুগ, ৩০,০০০ খ্রিষ্টপূর্বাব্দ। টোকিও জাতীয় জাদুঘর। জাপানি পুরা-প্রস্তর যুগের একটি স্বাতন্ত্র্য হল এই যে, এই যুগেই (৩০,০০০ খ্রিঃ পূঃ নাগাদ) জাপানের অধিবাসীরা ঘষা পাথর ও পালিশ করা পাথরের যন্ত্রপাতি নির্মাণ করতে পারত, যা অবশিষ্ট পৃথিবীতে নব্য প্রস্তর যুগের আগে (১০,০০০ খ্রিঃ পূঃ নাগাদ) কোথাও পাওয়া যায় না।"Prehistoric Japan, New perspectives on insular East Asia", Keiji Imamura, University of Hawaii Press, Honolulu,   তথ্যসূত্র  বিষয়শ্রেণী:পুরা প্রস্তর যুগ বিষয়শ্রেণী:জাপানের প্রত্নতত্ত্ব বিষয়শ্রেণী:প্রাগৈতিহাসিক এশিয়া
গানৌর () ভারতের পাঞ্জাব রাজ্যের পাতিয়ালা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৫ মিটার (৮৩৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে গানৌর শহরের জনসংখ্যা হল ৫৭৫৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে গানৌর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:পাতিয়ালা জেলার শহর ও নগর
আওয়ারমাইন একটি হ্যাকার দল যারা সিস্টেম ও নেটওয়ার্ক নিরাপত্তা লঙ্ঘনের সাথে জড়িত।WikiLeaks 'hacked' as OurMine group answers 'hack us' challenge দলটি প্রায়শই বিভিন্ন ব্যক্তি ও প্রতিষ্ঠানের অ্যাকাউন্ট হ্যাক করে নিজেদের বাণিজ্যিক পরিসেবা প্রচার করে সাইবার ধ্বংসপ্রবণতা চালায়। ফলশ্রুতিতে, অনেক মাধ্যম তাদের হুয়াইট হ্যাকার দল হিসেবে গণ্য করেন না।   হ্যাকিং   ২০০৬  ২০১৬ সালে দলটি উইকিপিডিয়া সহ-প্রতিষ্ঠাতা জিমি ওয়েলস, পোকেমন গো প্রতিষ্ঠাতা জন হ্যাংক, টুইটার সহ-প্রতিষ্ঠাতা জ্যাক ডরসি এবং ফেসবুক সহ-প্রতিষ্ঠাতা মার্ক জাকারবার্গ এবং গুগলের প্রধান নির্বাহী কর্মকর্তা সুন্দর পিচাইয়ের টুইটার অ্যাকাউন্ট হ্যাক করেছিলো। সাথে সাথে জাকারবার্গের পিন্টারেস্ট অ্যাকাউন্টও হ্যাক করে। সামাজিক যোগাযোগ মাধ্যমের অ্যাকাউন্ট হ্যাক ছাড়াও দলটি টেকক্রান্চ ওয়েবসাইট হ্যাক করে।  অক্টোবরে বাজফিড সৌদি আরবের আহমেদ মাক্কি নামের এক কিশোর আওয়ারমাইনের সাথে জড়িত অভিযোগ করে একটি প্রতিবেদন প্রকাশ করে। আওয়ারমাইন অভিযোগটি অস্বীকার করে আহমেদকে তাদের একজন “অনুসারী” বা “ফ্যান” হিসেবে উল্লেখ করে। প্রতিবেদনটি প্রকাশের একদিন পর তারা বাজফিডের ওয়েবসাইটে আক্রমণ চালায় এবং তাদের কিছু পোস্ট পরিবর্তন করে “হ্যাক্‌ড বাই আওয়ারমাইন” লিখে দেয়।  একই বছর তারা সনি ওয়ার্ল্ডওয়াইড স্টুডিওর সভাপতি শুহেই যোশিদা, নেটফ্লিক্স, মার্ভল, সনি মিউজিক গ্লোবল এবং ন্যাশনাল জিওগ্রাফিক ফটোগ্রাফির টুইটার অ্যাকাউন্ট হ্যাক করে। এছাড়া, জিমি ওয়েলসের উইকিমিডিয়া বৈশ্বিক ব্যবহারকারী অ্যাকাউন্ট|date=December 2019}} এবং ন্যাশনাল জিওগ্রাফির ইন্সটাগ্রাম অ্যাকাউন্ট হ্যাকিং-এর কবলে পড়ে।   ২০১৭  ২০১৭ সালে আওয়ারমাইন মিডিয়াম ওয়েবসাইটের কৌশলগত অংশীদারত্ব দলের কিছু কর্মকর্তার অ্যাকাউন্ট হ্যাক করে মিডিয়ামে থাকা ফরচুন এবং ব্যাকচ্যানেলের ব্লগ অ্যাকাউন্ট দখল করে নেয়। তাদের দ্বারা ২০১৭ সালে ডেভিড গেটা, নিউ ইয়র্ক টাইমস, ডাব্লিউডাব্লিউই, গেম অব থ্রোনস, প্লেস্টেশন, এফসি বার্সেলোনা, রিয়াল মাদ্রিদ, এইচবিও এবং এইচবিওর আরো কিছু টেলিভিশন ধারাবাহিকের টুইটার অ্যাকাউন্ট হ্যাক হয়। এছাড়াও তারা প্লেস্টেশনের ডাবাবেজের কিছু তথ্য ফাঁস করার দাবী জানায় এবং রিয়াল মাদ্রিদের ইউটিউব চ্যানেল ও সিএনএন-এর ফেসবুক অ্যাকাউন্ট হ্যাক করে। এর বাইরে তারা আরো বেশ কিছু আন্তর্জাতিক প্রতিষ্ঠানের ইউটিউব চ্যানেল হ্যাক করতে সমর্থ হয়।  ৩১ আগস্ট দলটি উইকিলিকসের ওয়েবসাইট হ্যাক করে তাতে “হাই, আমরা আওয়ারমাইন, চিন্তা করবেন না আমরা শুধু আপনাদের নিরাপত্তা পরীক্ষা করছি....ব্লাব্লাব্লাব, ওহ ওয়েট, এটি নিরাপত্থা পরীক্ষা নয়! উইকিলিকস, মনে পড়ে আপনারা আমাদেরকে আপনাদের ওয়েবসাইট হ্যাকের চ্যালেঞ্জ করেছিলেন?” সে সময় বেশ কিছু স্থান থেকে উইকিলিকসের ওয়েবসাইটে প্রবেশ করার চেষ্টা করা হলে ব্যবহারকারীরা তাদের অ্যাকাউন্ট স্থগিত হওয়ার বার্তা দেখতে পান।  সেপ্টেম্বরে তারা বহুজাতিক ভিডিও হোস্টিং সেবাদাতা প্রতিষ্ঠান ভেভো'র সার্ভার হ্যাক করে তাদের ৩ টেরাবাইট অভ্যন্তরীন নথি প্রকাশ করে দেয়।CNET Internal Vevo documents leaked online after hack. 15 September 2017. Accessed 15 September 2017.   ২০২০  জানুয়ারিতে দলটি ন্যাশনাল ফুটবল লীগ ও ন্যাশনাল ফুটবল লীগের অধীন ১৫টি দলের ফেসবুক, টুইটার ও ইন্সটাগ্রাম অ্যাকাউন্ট হ্যাক করে। ফেব্রুয়ারিতে তারা ফেসবুকের টুইটার অ্যাকাউন্টসহ তাদের বেশ কিছু সামাজিক যোগাযোগ মাধ্যমে থাকা অ্যাকাউন্ট হ্যাক করে।   তথ্যসূত্র   বিষয়শ্রেণী:২০১৪-এ প্রতিষ্ঠিত বিষয়শ্রেণী:হ্যাকার দল বিষয়শ্রেণী:২০১৬ হ্যাকিং বিষয়শ্রেণী:২০১৭ হ্যাকিং বিষয়শ্রেণী:২০২০ হ্যাকিং বিষয়শ্রেণী:সাইবার অপরাধ বিষয়শ্রেণী:অপরাধমূলক সংগঠন বিষয়শ্রেণী:২০১৪-এ প্রতিষ্ঠিত সংগঠন